Дадатак 9

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ГРАМАДАЗНАЎСТВА»**

**1. Вучэбныя праграмы**

У 2024/2025 навучальным годзе пры вывучэнні вучэбнага прадмета «Грамадазнаўства» выкарыстоўваюцца вучэбныя праграмы, зацверджаныя ў 2024 г.

**Звяртаем увагу,** што ў вучэбныя праграмы па вучэбным прадмеце «Грамадазнаўства» ўнесены змяненні: скарэкціраваны мэта і задачы вывучэння вучэбнага прадмета, пашыраны асобасныя вынікі вывучэння вучэбнага прадмета на базавым і павышаным узроўнях вывучэння вучэбнага прадмета.

Акрамя таго, у змест вучэбнага прадмета ўнесены наступныя змяненні:

|  |  |
| --- | --- |
| Клас | Змяненні ў вучэбнай праграме |
| IX | *Тэма I. Чалавек:*  у падтэму «Пазнанне чалавекам самога сябе» ўключана пытанне «Падлеткавы ўзрост і яго асаблівасці».  *Тэма II. Дзейнасць, зносіны, узаемадзеянне:*  у падтэму «Дзейнасная сутнасць чалавека» ўключаны пытанні: «Праца і яе значэнне ў жыцці чалавека», «Запатрабаваныя прафесіі на рынку працы»;  у падтэму «Зносіны і іх роля ў жыцці чалавека» ўключана пытанне «Віды этыкету»;  у падтэму «Сямейныя адносіны» ўключаны пытанні: «Узроставыя перыяды жыцця чалавека», «Адносіны паміж пакаленнямі», «Захаванне і ўмацаванне традыцыйных беларускіх сямейных каштоўнасцей»;  у падтэму «Супярэчнасці міжасобасных адносін» уключана пытанне «Спосабы вырашэння канфліктаў (кампрамісныя, антаганістычныя)».  *Тэма III. Асоба, грамадства, дзяржава:*  у падтэму «Сацыяльныя нормы і паводзіны асобы» ўключана пытанне «Традыцыйныя духоўна-маральныя каштоўнасці і сацыякультурныя каштоўнасці беларускага грамадства»;  у падтэму «Канстытуцыя Рэспублікі – Асноўны Закон дзяржавы» ўключана пытанне «Змяненні і дапаўненні, прынятыя ў Канстытуцыю Рэспублікі Беларусь на рэспубліканскім рэферэндуме 27 лютага 2022 г., і напрамкі ўдасканальвання грамадскіх адносін»;  у падтэму «Дзяржаўная ўлада ў Рэспубліцы Беларусь» уключана пытанне «Усебеларускі народны сход – найвышэйшы прадстаўнічы орган народаўладдзя Рэспублікі Беларусь»;  у падтэму «Правы і адказнасць непаўналетніх» уключана пытанне «Адказнасць, прадугледжаная ў Рэспубліцы Беларусь за ўжыванне і незаконны абарот наркатычных сродкаў».  Пашыраны і канкрэтызаваны асноўныя патрабаванні да вынікаў вучэбнай дзейнасці вучняў:  распазнаваць на аснове прыведзеных характарыстык прынцыпы фарміравання дзяржаўнай улады ў Рэспубліцы Беларусь;  характарызаваць традыцыйныя духоўна-маральныя каштоўнасці і сацыякультурныя каштоўнасці беларускага грамадства;  тлумачыць і (або) канкрэтызаваць прыкладамі асаблівасці адказнасці за ўжыванне і незаконны абарот наркатычных сродкаў у Рэспубліцы Беларусь.  *Тэма IV. Чалавек у свеце культуры:*  у падтэму «Медыякультура сучаснага грамадства» ўключана пытанне «Інфармацыйная культура і інфармацыйная бяспека»;  у падтэму «Культурная разнастайнасць і дыялог культур» уключана пытанне «Захаванне і развіццё нацыянальнай культурнай прасторы Беларусі» |
| X  (базавы і павышаны ўзроўні) | *Тэма III. Эканамічная сфера грамадства*  Пашырана асноўнае патрабаванне да вынікаў вучэбнай дзейнасці вучняў: аналізаваць і ацэньваць на аснове статыстычных даных стан эканомікі.  *Тэма IV. Духоўная сфера грамадства:*  у падтэму «Мараль» уключана пытанне «Імператыў маральных паводзін»;  у падтэму «Рэлігія» ўключана пытанне «Хрысціянства як духоўная аснова беларускага грамадства, міжканфесіянальнага міру і згоды».  Пашырана і канкрэтызавана асноўнае патрабаванне да вынікаў вучэбнай дзейнасці вучняў: распазнаваць на аснове прыведзеных характарыстык асноўныя маральныя вартасці |
| XI  (базавы і павышаны ўзроўні) | *Тэма I. Станаўленне сучаснай цывілізацыі:*  скарэкціравана назва тэмы;  скарэкціравана назва пытання «Характэрныя рысы цывілізацыі ХХI стагоддзя».  *Тэма II. Беларусь у сучаснай сусветнай супольнасці:*  скарэкціравана назва тэмы;  у падтэму «Устойлівае развіццё – мадэль развіцця ХХI стагоддзя» ўключаны пытанні «Дасягненні Рэспублікі Беларусь у галіне ўстойлівага развіцця», «Прыярытэты ўстойлівага развіцця ва ўмовах канкурэнцыі і санкцыйнага рэжыму»;  у падтэму «Прававыя асновы міжнародных адносін» уключана пытанне «Крызісныя працэсы ў сферы міжнароднага права»;  у падтэму «Геапалітычнае становішча і нацыянальныя інтарэсы Рэспублікі Беларусь» уключана пытанне «Нацыянальная бяспека: рызыкі, выклікі, пагрозы».  Пашырана і канкрэтызавана асноўнае патрабаванне да вынікаў вучэбнай дзейнасці вучняў: характарызаваць месца Беларусі ў сістэме глабальных міжнародных адносін, дасягненні рэспублікі ў галіне ўстойлівага развіцця; крызісныя працэсы ў сферы міжнароднага права, удзел Рэспублікі Беларусь у Саюзнай дзяржаве і ЕАЭС.  *Тэма IV. Асноўныя напрамкі ўнутранай палітыкі беларускай дзяржавы:*  у падтэму «Дынаміка складу насельніцтва і сацыяльная палітыка дзяржавы» ўключаны пытанні: «Моладзь – стратэгічны рэзерв дзяржавы», «Асаблівасці сучаснай сацыяльнай палітыкі Рэспублікі Беларусь», «Беларускія сацыяльныя арыенціры і сацыяльныя гарантыі для грамадзян»;  у падтэму «Развіццё рэгіёнаў» уключана пытанне «Малыя гарады Беларусі і перспектывы развіцця сяла»;  у падтэму «Развіццё культуры і ўмацаванне здароўя нацыі» ўключаны пытанні «Гістарычная памяць беларускага народа», «Дзяржаўная антынаркатычная палітыка», «Сацыяльныя наступствы наркаўжывання».  Пашыраны і канкрэтызаваны асноўныя патрабаванні да вынікаў вучэбнай дзейнасці вучняў:  характарызаваць сацыяльныя наступствы наркаўжывання;  тлумачыць і (або) канкрэтызаваць прыкладамі дзяржаўную антынаркатычную палітыку |
| XI  (павышаны ўзровень) | *Тэма II. Беларусь у сучаснай сусветнай супольнасці:*  у падтэму «Геапалітычнае становішча і нацыянальныя інтарэсы Рэспублікі Беларусь» уключана пытанне «Канцэпцыя нацыянальнай бяспекі Рэспублікі Беларусь».  Пашырана асноўнае патрабаванне да вынікаў вучэбнай дзейнасці вучняў: характарызаваць канцэпцыю нацыянальнай бяспекі Рэспублікі Беларусь, месца Беларусі ў сістэме глабальных міжнародных адносін.  *Тэма III. Прававая сістэма Рэспублікі Беларусь:*  У падтэму «Увядзенне ў беларускае права» ўключана пытанне «Канцэпцыя прававой палітыкі Рэспублікі Беларусь».  Пашырана асноўнае патрабаванне да вынікаў вучэбнай дзейнасці вучняў: характарызаваць канцэпцыю прававой палітыкі Рэспублікі Беларусь |

**2. Вучэбныя выданні**

Электронныя версіі вучэбных дапаможнікаў, якія будуць выкарыстоўвацца ў 2024/2025 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/).

**Звяртаем увагу**, што ў адпаведнасці з артыкулам 86 Кодэкса Рэспублікі Беларусь аб адукацыі да выкарыстання ў адукацыйным працэсе дапускаюцца падручнікі, вучэбныя дапаможнікі і іншыя вучэбныя выданні, афіцыйна зацверджаныя або дапушчаныя ў якасці адпаведнага віду вучэбнага выдання Міністэрствам адукацыі Рэспублікі Беларусь, рэкамендаваныя арганізацыямі, якія ажыццяўляюць навукова-метадычнае забеспячэнне адукацыі (навукова-метадычнай установай «Нацыянальны інстытут адукацыі» Міністэрства адукацыі Рэспублікі Беларусь; дзяржаўнай установай адукацыі «Акадэмія адукацыі»).

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/)*[Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/obshchestvovedenie.html).*

Рэкамендацыі па вывучэнні новых пытанняў, уключаных у вучэбную праграму, размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/obshchestvovedenie.html)*.*

**Звяртаем увагу**, што пры арганізацыі адукацыйнага працэсу неабходна ўлічваць рэкамендацыі «Аб актуальных пытаннях выкладання вучэбных прадметаў сацыяльна-гуманітарнага напрамку ва ўстановах агульнай сярэдняй адукацыі», размешчаныя на нацыянальным адукацыйным партале:[*https://adu.by*](https://adu.by)/ [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)*.*

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Грамадазнаўства» ў 2024/2025 навучальным годзе размешчана на нацыянальным адукацыйным партале:[*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/obshchestvovedenie.html)*.*

**3. Арганізацыя адукацыйнага працэсу пры вывучэнні вучэбнага прадмета на павышаным узроўні**

На II ступені агульнай сярэдняй адукацыі вучэбны прадмет «Грамадазнаўства» можа вывучацца на павышаным узроўні ў IX класе ў аб'ёме не больш за дзве дадатковыя вучэбныя гадзіны на тыдзень.

Рэкамендацыі па арганізацыі вывучэння вучэбнага прадмета «Грамадазнаўства» ў IX класе на павышаным узроўні размешчаны на нацыянальным адукацыйным партале:[*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/obshchestvovedenie.html)*.*

Пры вывучэнні вучэбнага прадмета «Грамадазнаўства» ў X і XI класах на павышаным узроўні выкарыстоўваюцца электронныя дадаткі, размешчаныя на рэсурсе: [*http://profil.adu.by*](http://profil.adu.by/)*.*

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі з выкарыстаннем вучэбных дапаможнікаў і электронных дадаткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/obshchestvovedenie.html)*.*

**4. Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 24.04.2024 № 47 зацверджаны тыпавы вучэбны план ліцэя.

Па вучэбным прадмеце «Грамадазнаўства», які вывучаецца ў ліцэі на павышаным узроўні, устаноўлены дыяпазон колькасці вучэбных гадзін: **ад 2 да 4.**

Пры вывучэнні вучэбнага прадмета «Грамадазнаўства» на павышаным узроўні размеркаванне вучэбных гадзін наступнае:

|  |  |  |  |
| --- | --- | --- | --- |
| Клас | Тэмы вучэбнай праграмы | Колькасць гадзін на вывучэнне тэмы | |
| пры вывучэнні вучэбнага прадмета 3 гадзіны на тыдзень | пры вывучэнні вучэбнага прадмета 4 гадзіны на тыдзень |
| X | Уводзіны | 2 | 2 |
| I. Сацыяльная сфера грамадства | 21 | 28 |
| II. Палітычная сфера грамадства | 24 | 32 |
| III. Эканамічная сфера грамадства | 27 | 36 |
| IV. Духоўная сфера грамадства | 21 | 28 |
| Выніковае абагульненне | 2 | 2 |
| Усяго | 97 + 8 рэзервовых гадзін | 128 + 12 рэзервовых гадзін |
| XI | Уводзіны | 2 | 2 |
| I. Станаўленне сучаснай цывілізацыі | 21 | 28 |
| II. Беларусь у сусветнай супольнасці | 24 | 32 |
| III. Прававая сістэма Рэспублікі Беларусь | 30 | 40 |
| IV. Асноўныя напрамкі ўнутранай палітыкі беларускай дзяржавы | 18 | 24 |
| Выніковае абагульненне | 2 | 2 |
| Усяго | 97 + 5 рэзервовых гадзін | 128 + 8 рэзервовых гадзін |

**5. Асаблівасці арганізацыі адукацыйнага працэсу**

**5.1.** **Звяртаем увагу**, што пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбнай праграмы па вучэбным прадмеце. На аснове вучэбнай праграмы распрацоўваецца каляндарна-тэматычнае і паўрочнае планаванне. Мэты і задачы ўрокаў па вывучэнні прадугледжаных вучэбнай праграмай тэм павінны быць арыентаваны на дасягненне патрабаванняў да вынікаў вучэбнай дзейнасці вучняў, указаных пасля кожнага раздзела вучэбнай праграмы.

Пры правядзенні кантролю вынікаў вучэбнай дзейнасці вучняў не дапускаецца прад'яўленне да іх патрабаванняў, якія не прадугледжаны вучэбнай праграмай.

**5.2.** **Асаблівую ўвагу на ўроках грамадазнаўства варта надаваць арганізацыі работы вучняў з рознымі крыніцамі сацыяльна-гуманітарнай інфармацыі** (у тэкставай і графічнай формах), уключаючы афіцыйныя публікацыі на інтэрнэт-рэсурсах дзяржаўных органаў, статыстычныя выданні, нарматыўныя прававыя акты і інш.

Правільна арганізаваная вучэбная дзейнасць з педагагічна неадаптаванымі крыніцамі дазваляе сфарміраваць уменні адрозніваць асобныя кампаненты ў інфармацыйным паведамленні (выдзяляць факты, ацэначныя суджэнні, меркаванні і г.д.), крытычна ацэньваць і інтэрпрэтаваць здабываемую інфармацыю.

Важнае значэнне мае работа з нарматыўнымі прававымі дакументамі. Выкарыстанне нарматыўных прававых актаў на ўроку грамадазнаўства накіравана на фарміраванне ўменняў здабываць неабходныя прававыя веды з нарматыўных дакументаў і выкарыстоўваць іх для рашэння паўсядзённых праблем у прававой сферы.

Пры арганізацыі адукацыйнага працэсу па вучэбным прадмеце «Грамадазнаўства» варта ўлічваць абнаўленне і развіццё заканадаўчай базы, звязаныя са змяненнямі і дапаўненнямі Канстытуцыі Рэспублікі Беларусь, прынятымі на рэспубліканскім рэферэндуме 27 лютага 2022 года.

Асаблівую ўвагу трэба надаць наступным нарматыўным прававым актам, якія вызначаюць асноўныя напрамкі сучаснага развіцця беларускага грамадства і дзяржавы:

1. Указ Прэзідэнта Рэспублікі Беларусь ад 28.06.2023 № 196 «Аб Канцэпцыі прававой палітыкі Рэспублікі Беларусь».
2. Закон Рэспублікі Беларусь ад 14.02.2023 № 250-З «Аб асновах грамадзянскай супольнасці».
3. Рашэнне Усебеларускага народнага сходу ад 25.04.2024 № 5 «Аб зацвярджэнні Канцэпцыі нацыянальнай бяспекі Рэспублікі Беларусь».

**5.3. Фарміраванне функцыянальнай адукаванасці вучняў.** У 2023 годзе праведзена нацыянальнае даследаванне якасці адукацыі (НДЯА), накіраванае на выяўленне ўзроўню сфарміраванасці функцыянальнай адукаванасці вучняў. Рэкамендацыі па выніках НДЯА, якімі варта кіравацца ў мэтах фарміравання чытацкай, матэматычнай, прыродазнаўчанавуковай, фінансавай адукаванасці, размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць веды, уменні і навыкі, якія набываюцца, для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці патрабуе ад настаўніка выкарыстання метадаў і прыёмаў навучання, якія дазваляюць развіваць ініцыятыўную, самастойную і творча думаючую асобу:

камунікатыўны метад, які ўключае прыёмы: дыскусія, дэбаты, вусная прэзентацыя, публічнае выступленне, выказванне ўласнага пункту гледжання, інтэрв'ю і інш.;

эўрыстычны метад, які ўключае прыёмы: мазгавы штурм, знаходжанне аналогій, функцыянальны аналіз, эўрыстычныя назіранні, эўрыстычныя пытанні і інш.;

метад праектаў, які ўключае прыёмы: вылучэнне гіпотэзы (меркавання), доказ вылучанай гіпотэзы (меркавання), працяг даследавання і інш.;

праблемны метад, які ўключае прыёмы: пастаноўка праблемы, стварэнне праблемнай сітуацыі, аналіз праблемнай сітуацыі, знаходжанне прычынна-выніковых сувязей, рашэнне праблемнай сітуацыі і інш.

Вядучая роля ў фарміраванні функцыянальнай адукаванасці адводзіцца заданням, у аснове якіх ляжаць розныя жыццёвыя сітуацыі. Падобныя заданні не маюць дакладнага алгарытму рашэння і не з'яўляюцца стандартнымі па сваёй сутнасці. Для іх выканання неабходна выкарыстоўваць міжпрадметныя веды і ўменні, універсальныя вучэбныя дзеянні, якія ўключаюць крытычнае і крэатыўнае мысленне, навыкі пошуку і перапрацоўкі інфармацыі.

У адукацыйны працэс мэтазгодна ўключаць заданні, накіраваныя:

на трактоўку вучнямі інфармацыі аб аб'екце, прадстаўленай у тэкставай або графічнай форме;

выдзяленне падобных і адрозных уласцівасцей вывучаемага аб'екта або з'явы;

устанаўленне падабенства (аналогіі) малавывучанага аб'екта з добра вядомым у форме гіпотэзы;

прымяненне прыёму мадэлявання;

фарміраванне ўмення фармуляваць вывады на аснове наяўных даных;

знаходжанне шляхоў рашэння праблемных жыццёвых сітуацый;

пошук, здабыванне, інтэрпрэтацыю, пераўтварэнне, ацэнку і крытычнае асэнсаванне інфармацыі і г. д.

Да 2024/2025 навучальнага года падрыхтавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці сродкамі праектнай дзейнасці. Поўны пералік ВМК факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Кожны ВМК для факультатыўных заняткаў уключае вучэбную праграму факультатыўных заняткаў, дыдактычныя матэрыялы (дапаможнік для вучняў) і метадычныя рэкамендацыі (дапаможнік для настаўнікаў).

**5.4**. **Звяртаем увагу на асаблівасці вывучэння асобных падтэм, у прыватнасці,** «Культурная разнастайнасць і дыялог культур» (тэма IV «Чалавек у свеце культуры», IX клас) і «Дэмакратыя» (тэма II «Палітычная сфера грамадства», X клас).

Пры вывучэнні тэмы «Культурная разнастайнасць і дыялог культур» акцэнт неабходна зрабіць на канструктыўных формах міжкультурнага ўзаемадзеяння і развіцці нацыянальнай культурнай прасторы ў сучасных умовах.

У Рэспубліцы Беларусь прынята Канцэпцыя развіцця нацыянальнай культурнай прасторы ва ўсіх сферах жыцця грамадства на 2024–2026 гады, якая вызначае прынцыпы развіцця нацыянальнай культурнай прасторы, напрамкі і механізмы рэалізацыі. Фрагменты гэтага дакумента можна выкарыстоўваць пры асвятленні пытання «Захаванне і развіццё нацыянальнай культурнай прасторы Беларусі», уключанага ў тэму «Культурная разнастайнасць і дыялог культур».

Пры вывучэнні тэмы «Дэмакратыя» неабходна звярнуць увагу на фарміраванне шматаспектнага разумення вучнямі паняцця «дэмакратыя».

**5.5. Рэалізацыя выхаваўчага патэнцыялу вучэбнага прадмета.** У 2024/2025 навучальным годзе актуальнымі застаюцца рэалізацыя ў адукацыйным працэсе выхаваўчага патэнцыялу вучэбнага прадмета «Грамадазнаўства», фарміраванне ў вучняў пачуцця патрыятызму, грамадзянскасці, павагі да стваральнай працы як галоўнай умове развіцця беларускай дзяржавы. Рашэнне гэтых задач павінна спрыяць фарміраванню атмасферы міру і згоды ў беларускім грамадстве і наўпрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбнай праграме па вучэбным прадмеце.

Адбор вучэбнага матэрыялу для ўрокаў неабходна ажыццяўляць з улікам яго выхаваўчага ўздзеяння на вучняў. Вывучаецца на ўроку вучэбны матэрыял павінен прадстаўляць узоры маральнасці, патрыятызму, духоўнасці, грамадзянскасці, гуманізму.

Прынцыпова важна пры вывучэнні вучэбнага прадмета «Грамадазнаўства» на канкрэтных прыкладах з выкарыстаннем матэрыялаў рэспубліканскіх і рэгіянальных СМІ акцэнтаваць увагу вучняў на тэматыцы, звязанай з мірнай стваральнай працай грамадзян рэспублікі і дасягненнямі нашай краіны ў розных сферах жыццядзейнасці (навука, адукацыя, культура, ахова здароўя, эканоміка, спорт і інш.).

Асаблівае значэнне для развіцця цікавасці вучняў да сацыяльных аспектаў жыцця грамадства і краіны ў цэлым, сацыяльнай адказнасці мае ўключэнне рэгіянальнага аспекту ў змест вучэбнага матэрыялу. Рэалізацыя рэгіянальнага складніка праз праектную дзейнасць узмацняе практычную накіраванасць навучання.

Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыйянальна-каштоўнасных адносін вучняў да вывучаемых грамадскіх з'яў, працэсаў. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць вывучаемыя з'явы, працэсы; праявіць уласную маральную, грамадзянскую пазіцыю; выказаць і абгрунтаваць сваё стаўленне да вывучаемага матэрыялу.

На ўроках грамадазнаўства рэкамендуецца выкарыстоўваць такія метады навучання, як стварэнне праблемных сітуацый, дзелавая гульня, мазгавы штурм, дыскусія, рашэнне вучэбна-пазнавальных задач. Пры гэтым асаблівую ўвагу трэба надаваць развіццю культуры маўлення вучняў, фарміраванню паважлівага стаўлення да суразмоўцы.

**5.6. Вучэбныя праграмы факультатыўных заняткаў.** Пры правядзенні факультатыўных заняткаў па грамадазнаўстве прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале:[*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/obshchestvovedenie.html).

**5.7.** **Для падрыхтоўкі вучняў XI класа да цэнтралізаванага экзамену** (цэнтралізаванага тэсціравання) можа выкарыстоўвацца вучэбная праграма факультатыўных заняткаў«Грамадазнаўства: абагульняльны курс» (2023). Вучэбная праграма факультатыўных заняткаў размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/obshchestvovedenie.html)*.*

**6. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*http://eior.by*](http://eior.by) – адзіны інфармацыйна-адукацыйны рэсурс;

[*https://www.belarus.by/ru/travel/heritage*](https://www.belarus.by/ru/travel/heritage)– афіцыйны сайт Рэспублікі Беларусь;

[*http://www.belstat.gov.by*](http://www.belstat.gov.by/)– афіцыйны сайт Нацыянальнага статыстычнага камітэта Рэспублікі Беларусь;

[*https://pravo.by*](https://pravo.by/)– Нацыянальны прававы Інтэрнэт-партал Рэспублікі Беларусь;

[*http://fingramota.by*](http://fingramota.by/)– Адзіны партал фінансавай адукаванасці.

**7.** **Арганізацыя метадычнай** **работы**

Для арганізацыі дзейнасці метадычных фарміраванняў настаўнікаў грамадазнаўства ў 2024/2025 навучальным годзе прапануецца адзіная тэма **«Павышэнне якасці адукацыі сродкамі вучэбнага прадмета “Грамадазнаўства”, у тым ліку ў кантэксце фарміравання функцыянальнай адукаванасці вучняў»**.

**Мэта метадычнай работы**: удасканаленне прафесійнай кампетэнтнасці настаўніка па пытаннях фарміравання функцыянальнай адукаванасці вучняў.

Развіццё прафесійных кампетэнцый педагогаў ажыццяўляецца праз работу метадычных фарміраванняў: школьнага, раённага (гарадскога) вучэбна-метадычнага аб'яднання настаўнікаў, школ маладога настаўніка і ўдасканаленне педагагічнага майстэрства, творчых і праблемных груп і іншых. Дзейнасць метадычных фарміраванняў настаўнікаў грамадазнаўства павінна планавацца на аснове аналізу вынікаў метадычнай работы за папярэдні навучальны год з улікам патрабаванняў нарматыўных прававых актаў, прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў і павінна садзейнічаць іх прафесійнаму развіццю.

На жнівеньскіх прадметных секцыях настаўнікаў грамадазнаўства рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па грамадазнаўстве ў 2024/2025 навучальным годзе: Кодэкс Рэспублікі Беларусь аб адукацыі, іншыя нарматыўныя прававыя акты, якія рэгулююць пытанні арганізацыі адукацыйнага працэсу на II і III ступенях агульнай сярэдняй адукацыі:

змяненні ў вучэбных праграмах па вучэбным прадмеце;

асаблівасці вывучэння новых пытанняў, уключаных у абноўленую вучэбную праграму;

правілы бяспекі арганізацыі адукацыйнага працэсу ва ўстановах агульнай сярэдняй адукацыі;

аналіз вынікаў цэнтралізаванага экзамену па вучэбным прадмеце «Грамадазнаўства» па завяршэнні навучання і выхавання на III ступені агульнай сярэдняй адукацыі (2023/2024 навучальны год);

2. Аналіз вынікаў работы метадычных фарміраванняў настаўнікаў грамадазнаўства ў 2023/2024 навучальным годзе. Планаванне работы метадычных фарміраванняў у 2024/2025 навучальным годзе.

На працягу 2024/2025 навучальнага года на пасяджэннях метадычных фарміраванняў настаўнікаў грамадазнаўства рэкамендуецца разгледзець тэарэтычныя і практычныя аспекты фарміравання функцыянальнай адукаванасці вучняў сродкамі вучэбнага прадмета «Грамадазнаўства» з улікам наяўнага эфектыўнага педагагічнага вопыту настаўнікаў рэгіёна:

тэарэтычныя і навукова-метадычныя аспекты фарміравання функцыянальнай адукаванасці вучняў на ўроках грамадазнаўства;

выкарыстанне вучэбна-пазнавальных і практычных задач на ўроках грамадазнаўства як сродку станаўлення грамадзянскай самасвядомасці, патрыятызму і адказнай сацыяльнай пазіцыі вучняў;

праектаванне сучаснага ўрока па грамадазнаўстве, накіраванага на фарміраванне функцыянальнай адукаванасці вучняў;

развіццё навыкаў аналізу тэксту і крыніц сацыяльна-гуманітарнай інфармацыі з дапамогай прыёмаў крытычнага мыслення, якія забяспечваюць фарміраванне чытацкай адукаванасці вучняў;

праектна-даследчая дзейнасць па грамадазнаўстве як сродак фарміравання функцыянальнай адукаванасці вучняў;

выхаваўчы патэнцыял вучэбных заняткаў па грамадазнаўстве.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://clck.ru/3AJ8HA*](https://clck.ru/3AJ8HA)*).*

Навукова-інфармацыйную і арганізацыйна-метадычную дапамогу настаўнікам акажа часопіс **«Беларускі гістарычны часопіс»** (дзяржаўнае прадпрыемства «Выдавецтва “Адукацыя і выхаванне”»). У часопісе публікуюцца матэрыялы з вопыту работы лепшых настаўнікаў гісторыі і грамадазнаўства, канспекты ўрокаў, матэрыялы для пазакласнай работы.